
SKOTE!    -   Pieter-Dirk Uys

Die Graad 10’s repeteer aan hulle toneelstuk oor JAN VAN RIEBEECK se landing aan die Kaap.

Die verhoog is vol stukke Tafelbaai -  ‘n agterdoek met Tafelberg onvoltooid geverf;  stukke skip wrak.....  Wanorde heers.  JAN VAN RIEBEECK staan in die middel van die verhoog.

JAN
... en na al die maande oor die rowwe see, die verlange na onze Holland, uiteindelik is ons hier, manne van die Drommedaris.  Dus beklee julself in die beste van gewaad, en laat ons hierdie Donker Afrika met trots en skoon klere tegemoetgaan..... [Iemand snork van  die lag.  JAN VAN RIEBEECK sukkel om nie saam te lag nie] en .....tegemoetgaan.....eh....ons staan aan die begin van ‘n nuwe lang lewe, trane.....

KEMPEN
[se stem kom uit die ouditorium] Jy staan in die see.

JAN

Meneer?

KEMPEN
Jy staan in die see JAN VAN RIEBEECK, jy staan in die see.

JAN
O, Jammer, Meneer [Hy kyk rond, iemand proes weer van die lag.  JAN VAN RIEBEECK gaan staan op ‘n ander plek]  Eh..... ons staan aan die begin van ‘n nuwe......

KEMPEN
JAN VAN RIEBEECK!

JAN
Ja, meneer KEMPEN?

KEMPEN
En waar staan jy nou?

JAN
Hoe nou, Meneer?

MARIA
Hy vra waar jy staan, jou fool!

JAN
Ag hou jou mond!

MARIA
Inkruiper!

KEMPEN
En, MARIA VAN RIEBEECK, 1652 was nie Internasionale Vrouejaar nie.  Hou asseblief jou kommentaar vir jouself.  Met ander woorde, bly stil!  Ek sê dit nie weer nie!

MARIA
Ja, Meneer maar ek wou....OK, Meneer.  Maar hy staan nog in die see, Meneer.

KEMPEN
Dankie MARIA VAN RIEBEECK.

JAN
Jong, hou jy jou by jou ou naaldwerkies.  Ek sal Afrika verower!

MARIA
Ek praat nie met jou nie!

KEMPEN
JAN VAN RIEBEECK, as jy in die geskiedenis so in die see rondgestaan het, sou die Kaap nooit Hollands geword het nie.

JAN
Maar ek dog ek’s reg.

MARIA
My jinne, hy’t gedog! [Die ander lag.  LULU kom op met ‘n mou en begin dit aan MARIA VAN RIEBEECK se kostuum te werk]

--------

JAN
Haai,LULU, kry ek nie roffels hier op my mou nie? [LULU mompel.  Haar mond is vol spelde]

KEMPEN
Waar is die skip? JAN VAN RIEBEECK?

JAN
Ja, Meneer, ek ...

MARIA
Hy dog dit was hier, Meneer.

KEMPEN
PIETER?

PIETER
[van agter die skerms]  Ek kom Meneer.

KEMPEN
Waar is die skip?  PIETER, waar is jy!  Waar is die skipreling!

LULU
Klink vir my ou Kempie is honger

PIETER
[af] Die skipreling is hier, Meneer, maar dis nog nat.

KEMPEN
En ons open môreaand!  Ons open môreaand voor die Minister van Onderwys, die hoof en die skoolraad en ons soek nou nog die stukke van die Drommedaris!

JAN
Kry ek nie roffels nie?

LULU
Daar is nie nog materiaal oor nie.  Jy’t gesê jou ma sal help.

JAN
Geen materiaal nie!  Maar sy’t dan roffels!

MARIA
Dis stukke wat oor is van ANNAMARIE se trourok.

KEMPEN
[vies] PIETER! Waar is jy, ek kan jou nie sien nie!

PIETER
[verskyn in die lig]  Ek is hier, Meneer.

JAN
Maar dan wil ek ook hê. Haai LULU man, ek is mos JAN VAN RIEBEECK.

SANDRA
Stil, julle.

KEMPEN
Is die stel van hierdie opvoering jou verantwoordelikheid of nie?

PIETER
Ja, Meneer, dit is.

KEMPEN
Hoeveel maande repeteer ons al aan hierdie stuk?  Mmm?

PIETER
Maande meneer.

KEMPEN
“Maande Meneer” en met minder as agt en veertig uur oor, sit ons hoofkarakter al oor sy neus in die yskoue water van Tafelbaai.  Waar is die res van die Drommedaris?

LULU
Ek kan nie so werk nie.  Kom agtertoe.  [LULU en MARIA VAN RIEBEECK af]

JAN
Haai, wat van my roffels?  Blêssit vroumense!

KEMPEN
Kom mense, kom, kom, kom!  Help daar! 


[Die stukke op die verhoog word reggeskuif]


Ek wil gou die toneel tussen JAN en MARIA VAN RIEBEECK sien terwyl ons wag.  Toe kom, mevrou SWANEPOEL het die verhoog ook nodig vir haar poësieprogramme.  MARIA VAN RIEBEECK?  [Daar word na haar gesoek]

JAN
Sy’s kleedkamer toe, Meneer.

KEMPEN
SANDRA? Jy’s dan verhoogbestuurder?  Jy moet jou mense dissiplineer!

SANDRA
Ja, Meneer.

JAN
Haai, Meneer, sy kon nie wag nie! [Lag]

KEMPEN
“Kan nie wag nie”.  Ja-nee, hoe anders sou ons wêreldgeskiedenis gewees het as Cleopatra, Katerina van Rusland of Madame Curie nie kon wag nie.  Ek kom af.  [KEMPEN verlaat die galery en kom af.]

JAN
Hier kom ‘n tantrum.  Sy’t dit weer aspris gedoen.  Van al die meisies in die skool moet sy wragtig my vrou speel.  Ek pes haar.

SANDRA
Ag, julle twee maak my siek.  [Sy gaan help.  Gewoel op die verhoog]

NICO
Haai, JAN VAN RIEBEECK? Kom help hier met jou  skuit. Ons maak sommer ‘n skrum hier agter met die girls.  [Kyk oor die verhoog rond]  Jy’s nogal smart, né, met jou acting.  Ag wat, dis maar ‘n lot rubbish, maar jy’s OK.  Toe maar, ek sê ook, waar dit nie nat is nie, is daar nie see nie.  Ou Kempie word so opgewonde; glo ook maar alles.  Waar’s die see?  Dis mos ‘n blêssit stage.  

[Hulle roep hom van agter die gordyn.  JAN VAN RIEBEECK gaan help. NICO na SANDRA wat rekwisiete regpak] 

NICO

Haai, Sandie, waar’s ou ANNAMARIE?

SANDRA
Sy help in die kleedkamers met die kostuums

NICO

Kan jy ‘n boodskap vir haar gee?

SANDRA
Waarom? Gaan praat self met haar.  Ek is diep genoeg in die moeilikheid.  Maar jy’s nie veronderstel om hier te wees nie.

NICO
Nee, maar ek help mos.  Ag nee, man, Sandie, die blêssit kleedkamers is vol kaal meisies.  Jy weet wat doen ‘n klomp kaal meisies aan my, hé?

SANDRA
Nee. Vertel tog.

NICO
Ek word ongelukkig dadelik wakker, wa la (bl4) [Lag] Toe dan!

SANDRA
Los my, NICO, ek is besig.  Moenie van jou ‘n gek maak nie.  Jy mors jou tyd.  ANNAMARIE stel nie in jou belang nie.  Oor ‘n maand is sy getroud. Los haar uit.

NICO
Getroud.  Sies, met ‘n ou man.  Hy kon haar pa gewees het.  Ek dink dis ‘n skande.  Sy’t nog nie gelewe nie.

SANDRA
Ag, wat weet jy meer van die lewe as om drieë te druk?

NICO
Wil jy regtig weet? [Fluister in haar oor.  Sy stamp hom.  Hy lag] Nou well, jy’t mos gevra. Of  wat doen jy dan môreaand?

SANDRA
Bid dat JAN VAN RIEBEECK sy woorde onthou en nie sy vrou doodklap nie.


[Sy gee ‘n droë laggie en gaan die ander help.  Die verhoog is amper leeg.]

KEMPEN
SANDRA? Is MARIA VAN RIEBEECK weer met ons?

SANDRA
Ek dink sy’s gou toilet toe, Meneer.

KEMPEN
Ag nee, asseblief, ek wil haar hier hê!  En die Graad 11’s wat met die matriekafskeid help, wie is hulle? [Gemompel.  Ligte gaan af en aan.  Rekwisiete word geskuif]  Waar is almal.  Sal al my Graad 10’s op die verhoog kom?  Al die Graad 10’s. [Almal kom op die verhoog.  Sommige in kostuums, sommige nie. Net NICO sit op die rand van die verhoog]


Wie van die Graad 11’s is hier behalwe NICO? [Niemand steek hand op nie]

Net NICO? Maar wie is dan verantwoordelik vir die matriekafskeid?

NICO
Ek, Meneer.  Maar daar is vier van meneer se HOTTENTOTTE hier wat my gaan help.

KEMPEN
Nou ja, sal julle asseblief dadelik voortgaan met die opruiming van die saal se voorportaal.  Ek het my byna sat geval oor al die gemors.....

NICO
Versierings, Meneer.

KEMPEN
“Gemors, Meneer” wat daar rondlê!  En hoekom is al die vensters met blou papier toegeplak?

NICO
Dis die tema van die matriekdans.  Onder die see.

KEMPEN
Onder die see!  En daardie hoop ou bande, ou blikke, ou bottels en as ek my nie vergis nie, ‘n winkelvensterpop met haar voete in ‘n blok sement?

NICO
Dis al die dinge op die seebodem.  Sien, Meneer, al die meisies sal soos meerminne aangetrek word en ons ouens soos haaie.

STEM
“Freakin’ Sharks with freakin’ laser beams attached to their freakin’ heads!” . [Reaksie:  lag en saampraat oor die fliek, Austin Powers.]

KEMPEN
Ja, dankie, dankie, ek stel regtig nie belang nie.  Ons tyd raak min.  NICO, maak van jou helpers bymekaar;  af van my verhoog, ons wil voortgaan.

NICO
OK, Meneer.  Kom manne. [NICO deur saal met vier HOTTENTOTTE]

SANDRA
Wag, dis dan al ons HOTTENTOTTE.  Meneer KEMPEN, gaan ons aan met die landingstoneel?

KEMPEN
Wat is nou die probleem?

HOTTENTOT
 Ons is van die Hotnotte, Meneer

.

KEMPEN
Die HOTTENTOTTE!

HERRIE
Hallo.  Ek, Meneer!


[Die ander lag vir hom.  KEMPEN ignoreer hom]

NICO
Julle ouens moet kom help, ek kan dit nie self doen nie.  Die res van ons klas kom eers later.  Nei, heng, meneer KEMPEN, daar’s dan helfte van ‘n Volla op die seebodem!

KEMPEN
Dit het niks met my te doen nie.

HOTTENTOT
 Ja, maar jy’t nou vir Meneer gehoor.  Ons moet act.

NICO
Act?  Jy lyk nie eers soos een van hulle nie!

HOTTENTOT Ek sou so dink.  Ek is ‘n Hotnot, nie ‘n Hollander nie.

KEMPEN
HOTTENTOT!

NICO
Nie ‘n Hotnot nie, man, ‘n actor!  Jy lyk nie soos ‘n actor nie.

HERRIE
Ek is die enigste actor hier.  [Hy slaan ‘n houding in en begin dramaties voordra aan ‘n Shakespeare-stuk;  ander lag en geniet dit]

KEMPEN
Hou jou in, VAN DER MERWE! Kom nou, kom nou, besluite moet geneem word. NICO, jy en....[Hy soek...] Ja, PIETER, kyk hoe ver julle met die voorportaal kan kom.  En om hemelsnaam, doen iets aan daardie vensters.  ‘n Mens kan niks sien nie.  Ek sal die Hotnots stuur sodra ons klaar is.

HERRIE
Meneer?

KEMPEN
Ja, wat is dit, VAN DER MERWE?

HERRIE
HOT-TEN-TOT-TE Meneer [Almal lag]

KEMPEN
Ai VAN DER MERWE, wat sou ons in dié land sonder jou maak?

HERRIE
Seker dan maar lag vir die Van der Spuys of Van der Westhuizens.

KEMPEN
Goed. Gereed.  JAN en MARIA VAN RIEBEECK, vaarweltoneel.  VAN DER MERWE haal daardie ketting om jou nek af, jy weet dis teen die skoolreëls.


[Almal maak gereed.  PIETER en SANDRA kom bymekaar.]
PIETER
Ek kon nie hoor wat hy sê nie. Gaan hulle die vaarweltoneel doen?

SANDRA
Ja, ja...

NICO
Haai PIETER, kom nou!

PIETER
Ek is nou daar! Sal hy(bl8)my stuk gebruik?

SANDRA
Ja, oppas, hier kom Kempie.

PIETER
Maar ek moet vir NICO daar voor gaan help!

SANDRA
Luister by die deur.

KEMPEN
Kom, kom, mense.  Toe julle twee, daar’s werk.


[SANDRA en PIETER uitmekaar.]

KEMPEN
Waar is MARIA VAN RIEBEECK?

MARIA
Hier, Meneer.

KEMPEN
Goed LULU, wanneer kry sy haar ander mou?

LULU
Sy sal dit môreaand hê, Meneer.

KEMPEN
Dis te laat.  Na die repetisie, LULU.  Daardie trourok kan wag, dis eers oor ‘n paar weke.

INGRID
Somtyds is hy ‘n regte.....[Sy mompel iets.]

KEMPEN
Wat sê jy INGRID?

INGRID
Dis bedompig hier, nè Meneer?

KEMPEN
Ja. NICO, los die deur oop dat ons ‘n bietjie lug kan kry.

HERRIE
Meneer, hoe lyk dit vir HERRIE, Meneer?



[Hy wys na sy grimering.]

KEMPEN
Goed, goed.

HERRIE
Bruin genoeg, Meneer?  Ek het teesakkies gebruik.

KEMPEN
Ja, pragtig, pragtig, VAN DER MERWE, baie oulik.  Goed, JAN en MARIA, vaarwel.


[Oomblik van verwarring]

SANDRA
Eh.... jammer, meneer KEMPEN, JAN VAN RIEBEECK is nou in die toilet, Meneer.

KEMPEN
Wat?  Wat gaan aan met julle mense!


[Ad lib gekla.  Almal sit rond.  MARIA VAN RIEBEECK sit by SANDRA]

MARIA
Hy doen dit net om moeilikheid te veroorsaak.  Elke keer as hierdie toneel opkom, doen hy dit.  Hy’t laas keer knoffel gekou want hy weet ek moet hom soen.  Sies!

SANDRA
Soen hom op sy wang.

MARIA
Jy’s mal, dan gaan sy snor my neus kielie.  Ugh, hy laat my gril.  Omdat hy heel jaar by Kempie inkruip, kry hy die hoofrol.  “Ja, meneer KEMPEN.  Meneer skryf nes ou André P Brink”  Dis absolute gemors!  Ek’t vir my mense gesê om môreaand weg te bly.

SANDRA
[gespanne] Luister!  Hy gaan nou die stuk wat PIETER bygeskryf het, voordra.  Los julle nou die gefoeter met mekaar, jy sal dit alles opmors.

MARIA
Julle’s mal!  Kempie kry ‘n hartaanval!

SANDRA
Hy sal dit nie eens opmerk nie.

MARIA
As iets gebeur, ek weet van niks, dis al wat ek sê.

KEMPEN
Kom JAN VAN RIEBEECK, alla wêreld, maar julle kan tyd mors.  [JAN VAN RIEBEECK op. Glimlag breed]

JAN
Jammer, Meneer.  Right.  Hallo, Vroutjie?  [Hy blaas sy asem op haar]

MARIA
Ugh! Knoffel!

KEMPEN
Goed.  Ek tel julle in:  vyf... vier... drie... twee... een..,. begin!

JAN
My dagboek lê op die tafel in die kajuit.  Alles is daarin.  MARIA my liewe vrou, al die besonderhede van ons reis, en my wense vir jou toekoms en dié van die Drommedaris as iets met my gebeur.

MARIA
[onderlangs] Draai jou gesig weg!

JAN
Dit is natuurlik jammer dat ons nie vereers saam op die Nuwe Land se strande kan staan nie, maar jy is in my hart en ek in joune.

MARIA
Ja, my liewe goeie man.  Gaan veilig voort. [Pouse] 

KEMPEN
Soen hom.

JAN
Tot siens, Maria! [Staan toe oë reg vir die soen.]

KEMPEN
Soen hom, MARIA VAN RIEBEECK.

SANDRA
Soen hom, man!

MARIA
Meneer, ek is jammer, maar....

JAN
Soen my, ja, maar nie uit plig nie.  Raak my gesig so saggies, vir oulaas, met jou asem;  kyk soos die eerste keer, in my oë, en onthou daardie klein ontploffing van skerfies en kleurtjies wat jou gesig se teerheid vir ewig vaslê in die plakboek van my brein.  Hou my hand nie in groetnis nie, maar as die begin van ‘n deurskynende band van onbreekbare hoop wat ons vir altyd aan mekaar sal bind, my MARIA....


[Stilte.  Almal wag gespanne.  Iemand hoes senuweeagtig]

KEMPEN
Wag so ‘n oomblik, mense.....eh.... mooi, JAN VAN RIEBEECK.  SANDRA bring gou die teks hier.  Snaaks hoe gou ‘n skrywer sy eie woorde vergeet.... plakboek van die brein.....nogal mooi....

MARIA
Ja, net jammer dit moes uit jou mond kom.

ANNAMARIE Is dit wat PIETER geskryf het?

JAN
Sjjj....

MARIA
Ag, almal weet al!

HERRIE
Chips, hier kom Kempie.

KEMPEN
Dit staan dan nêrens in my teks nie.  Wie is nou uiteidelik verantwoordelik vir hierdie grappie?  Mmm?  Dis nou nie omdat ék die stuk geskryf het, dat ek juis ontsteld is nie, maar ek wil net weet wie agter hierdie sabotasie skuil, sodat ons kan afreken en verder werk.  [Hy kyk rond.  Almal stil]

JAN
Nee, Meneer, eerlik, ek het niks....

MARIA
Inkruiper!

HERRIE
Was nie hy nie, Meneer.

PIETER
[Kom op verhoog] Meneer KEMPEN?  Ek het nie besef dat Meneer so ontsteld......

ANNAMARIE Dit was ek.

PIETER
Maar....

KEMPEN
Wat is dit, ANNAMARIE?

ANNAMARIE Ek.  Ek het dit geskryf.  Dit was veronderstel om ‘n grap te wees.

KEMPEN
‘n Grap?  Sou jy so aan Shakespeare se werk peuter?

ANNAMARIE Hoe nou?

KEMPEN
Of dink jy miskien jou ondervinding van die lewe is groter as myne en dus ook jou skryftalent?  Onthou, ANNAMARIE, van my artikels is in die Huisgenoot en Insig gepubliseer en nie jounie nie!

ANNAMARIE Ja, Meneer.

HERRIE
Haai, meneer KEMPEN, ek het nie geweet nie!

KEMPEN
Heel verstaanbaar, VAN DER MERWE, van iemand wat nie kan lees nie!  En jy sal na my klaskamer kom na die repetisie.

JAN
Meneer verstaan nie, ek...

KEMPEN
Ek is baie teleurgesteld in jou.  Baie.

ANNAMARIE Ek het gesê dit was ‘n grap, meneer KEMPEN.

KEMPEN
ANNAMARIE, ek kan jou nie meer soos ‘n kind behandel nie,  Of as een van my standerd agt-leerlinge nie.  Dit is jou besluit om die skool volgende week te verlaat om in die huwelik te tree.  [Iemand fluit, ‘n ander maak stil] Nou ja.  Dit maak jou, in die oë van die gemeenskap, volwasse.  Hulle mag dit wel raaksien, ek nie.  Doen wat van jou verwag word en ons sal almal vriendelik uitmekaar gaan.  Goed, ek wil nie weer daaroor praat nie.  Aan met die landingstoneel.  PIETER, terug na die voorportaal.  Daar’s werk.

PIETER
Wat dink Meneer van haar talent?  Ek bedoel, haar skryfstyl?

KEMPEN
[glimlag] Sy is verloof, PIETER.

PIETER
[verleë] Haar skryftalent, Meneer.

KEMPEN
Sentimenteel, te pers, te veel beelde.

PIETER
Hoe bedoel Meneer, te veel?

KEMPEN
Wel, byvoorbeeld, ek sou voorstel, hou daardie kerngedagte “plakboek van die brein” en bou daarom.

PIETER
As sentrale beeld?  Ja, ek sal Meneer....ek is seker sy sal Meneer.

KEMPEN
Goed. Kom spreek my na die repetisie.

PIETER
Meneer?

KEMPEN
Jy staan in my pad, PIETER. En maak toe jou mond.  Mens sal dink jy is ‘n akteur.  Landingstoneel asseblief.  [KEMPEN terug in die ouditorium.  PIETER en ANNAMARIE saam]

PIETER
Dankie, maar nou’s jy nog net verder in die moeilikheid.

ANNAMARIE Toe maar, ek en Kempie sal albei die volgende paar weke oorleef..  Hy’s reg.

PIETER
Reg?  Wat weet Kempie van skryf?

ANNAMARIE [lag] Haai PIETER, Kempie stel tog belang in jou skryftalent.  

KEMPIE
Wat gaan daar aan?

ANNAMARIE Ons los net nou ‘n klein probleempie op, Meneer [vir PIETER] Dis die vrotste ding wat jy al geskryf het, weet jy dit?

PIETER
Ek dink nie so nie.

ANNAMARIE: PIETER, wys vir ou Kempie jou ander goed. Eerlik, jy sal nie iemand in die Tech  kry wat so in jou belangstel soos hy nie.  Ek dink ook jou swakheid lê in die....

KEMPEN
ANNAMARIE! Sal jy nou klaarkry met jou oplossings.  Ons tyd raak min.

ANNAMARIE Ja, Meneer. [Sy begin meet aan sy hempsmoue]  Ons beter besig lyk....eh.... negentig meter?  Luister, kom na skool saam huis toe.  Jonathan wil graag weer met jou oor jou skryfwerk gesels.  Ons kry MacDonald’s. [Lag en kyk na gehoor]


Meneer KEMPEN? Hoe lyk die MARIA VAN RIEBEECK-kostuum?  Ek kan nie skat hoe dit onder die ligte vertoon nie.  [Vir PIETER]  Hou op om my so aan te staar.  Jou plakboek van die brein is netnou vol.

KEMPEN
Sonder haar een mou lyk MARIA VAN RIEBEECK soos iets wat die voëls uit die mielieland hou.  Waar is haar mou?

LULU
[Op] Dit kom nog, Meneer.  Ek is nou besig met SOPIA se Lady Anne-kostuum. 


[ANNAMARIE en LULU af.  PIETER in na voorportaal.  HERRIE op, dansend]

HERRIE
Meneer, kan ons wegval?

KEMPEN
Ja, ek tel julle in;  vyf.....vier.....drie.....twee... een.... Begin!

HERRIE
Hier’s ek weer, hier’s ek weer, met my groot smile voor djou deur, ek wil djou hê, ek sal djou kry. Haai, manne! [HOTTENTOTTE en INGRID op. INGRID as SARIE] 

Daai ou seilskuitjie in die baai, haai daar’s moeilikheid wat kom. Elke skuit bring troubles, true, maar listen, manne, as hulle hier kom, check uit hulle goeters en as iets smart lyk, gryp, rape en escape!

KEMPEN
Hou by die teks, VAN DER MERWE! [HOTTENTOTTE lag]

HERRIE
Ja Meneer.  [Hy vergeet sy woorde]

KEMPEN
Prompt!

STEM
Elke skuit bring troubles, true, maar as ons, ons kaarte reg speel, sal ons maklik die ou Dutchies terugstuur na ouma Holland.  Wat sê julle manne? Manne?

 [Hier is nou kans vir ‘n liedjie gesing deur INGRID, HERRIE en die manne “Vat jou goed

en trek Van Riebeeck”  JAN en MARIA VAN RIEBEECK op.  HOLLANDERS saam as

roeiers.]

JAN
Hier is ons.  Dink net, as ek myn voet aan wal sit, is ek die Eerste Europeër op die suiderpunt van Donker Afrika.

HERRIE
Sal ons vir die kêrel vertel van Dias en Da Gama?

HOTTENTOTTE Nee, shame!

JAN
Kom, my liewe vroutjie, gee my jou hand en laat ek jou aan wal dra [Hy tel haar uit die boot en dra haar.]

MARIA
Dankie, JAN my man......sit my neer.... Ag hoe blou is die see....Eina, jy knyp my!

KEMPEN
JAN VAN RIEBEECK?

JAN
Ja, Meneer?

KEMPEN
Is dit nodig om jou vrou so te pynig?

HERRIE
Is maar net liefde met gevoel, Meneer  [Almal lag]

KEMPEN
Hou jou in VAN DER MERWE.

JAN
Jis, jy lyk lekker (bl 15).  Wat is dit?

INGRID
Ek dra mos ‘n baba op my rug.  Dis daarvoor. [Lag]

KEMPEN
Voort.  Vyf....vier... drie... twee...een... Begin!


[JAN tel MARIA weer op]

JAN
[Sag] Sjoe, jy weeg ‘n ton. [Duideliker] Hier, my vrou, laat ek jou saggies neersit op die wit strand. [Hy laat haar val.  Die HOTTENTOTTE klap hande]  Maar kyk wat het ons hier!

HERRIE
Sal ek hom sê?

HOTTENTOTTE: Ja!

HERRIE
En wat sê onse SARIE?

INGRID
Onse SARIE sê: ja (bl15)

HERRIE
[praat met JAN VAN RIEBEECK maar dis totaal snert:]  Mlidg ghel neft elkeje e, elj hud ii kold?

JAN
Liewe tyd, hulle kan nie eens reg praat nie.  Wat sal ons doen?

MARIA
Gee hom jou skoene, miskien kan hulle dit skoon vee.  En vra of hulle meer vrouens het.  Ek kan onmoontlik klaarkom sonder ‘n paar bediendes.  Ai, kyk daardie berg.  Lyk nes ‘n tafel.

HERRIE
[Het gehoor] Tafelberg!  Who would’ve guessed!  [Weer ‘n liedjie, miskien oor Tafelberg.]

MARIA
Ai, JAN my man, die ontdekking van ‘n nuwe land en dis alles op Juliana Wilhelmina Skormüsson-Dikkenboud en, my beste vriendin, se verjaarsdag  - 6 April 1652!

STEM
Ons moet vir haar sing:  Happy birthday ou dik.......


[Daar word gegiggel.  Van die matrieks begin stadig die saal binnekom]

 KEMPEN
Wat is so snaaks?  En, noudat ons wel moes stop, die naam is Skorniksen Divvenbouden.....(bl16)


[JAN VAN RIEBEECK maak ‘n buiging voor HERRIE]

JAN
Gbdj lfkjs alfien foghe  sjof e?

HERRIE
Wat sê hy?

HOTTENTOTTE [eggo klanke] Gbdj lfkjs alfien foghe  sjof e?

HERRIE
Manne, as ons nie gou met mekaar kommunikeer nie, gaan die herrie losbars.

JAN
HERRIE?

HERRIE
HERRIE?

JAN
[opgewonde]  kghs;asfdfjkl gjkel kbjek HERRIE!  [Skud hande met HERRIE; draai na MARIA VAN RIEBEECK]  Lyk my dis sy naam:  HERRIE.  [Nou word daar deur almal handgeskud terwyl die HOTTENTOTTE die besoekers amper kaal besteel.] Luister, HERRIE, ons het hout nodig vir die vuur, [HERRIE trek skouers op] Daar is mos baie hout.  Hout.  Hout....baie...... hout....baie...

HERRIE
[wys met hand] Hout baie .... gkl jkdlfp fjskel.


[JAN VAN RIEBEECK trek skouers op]

HERRIE
[draai na SARIE] Wat gaan met die man aan?  Ek sê mos Houtbaai is soontoe, dis Tafelbaai dié.  [Aan JAN VAN RIEBEECK] Fydksjklf hcp!

JAN
Nee, ek verstaan niks wat hy sê nie.  HERRIE?

HERRIE
Huh?

JAN
Hout! Kap down. Kap......down.

HERRIE
Kaap down?

JAN
Ja, ja.

MARIA
Kaap Town?  Ag hoe fraai [Dan dramaties na die gehoor] Ek verklaar hierdie land geopen.  [Mevrou SWANEPOEL kom op die verhoog]  Middag, mevrou SWANEPOEL.

SWANEPOEL Middag....eh.... meisie.  Waar is meneer KEMPEN?

KEMPEN
[uit gehoor]  Ek is hier mevrou SWANEPOEL.

SWANEPOEL [kyk] O, dis so donker.  Waar?

KEMPEN
Hier so.  Wag, ek kom af.

SWANEPOEL Ja, dankie:  Liewe aarde, maar julle lyk tog te fraai.  Kind, jy’t dan een van jou moue verloor.  En kyk hoe lyk die skildery van die berg.  En die bote?  Wat is dit?  Kaap na Rio?  The Sugarloaf?  [Wys na Leeukop]

JAN
Ja, ek is die kaptein van die Drommedaris.

SWANEPOEL Natuurlik, ek speel mos.  Jy lyk baie mooi in jou uitrusting ....eh... my kind.  Maar julle’s seker nou klaar, né?

SANDRA
Ons repeteer nog.  Daar’s nog baie werk voor môre se opening.


[Almal stem saam en sê ook so]

SWANEPOEL Nee, moet asseblief nie almal tegelyk praat nie.  Ja-nee, ons sien almal vreeslik uit na die stukkie van julle.  Ag nee, SANDRA, haal daardie kougom uit jou mond.  Liewe aarde, is dit wat julle doen onder die dekmantel van drama?

ANNAMARIE Ja, Mevrou.  Ons kou gom.  Seuns en meisies deurmekaar. [Sy maak of sy geskok is.  Die ander giggel]

SWANEPOEL Ag, ja ANNAMARIE, jy moet maar jou woordjies inkry [Hulle lag] 

Gou maak, KEMPEN, jy weet hoe maklik ek aan die slaap raak as ek verveeld is.  Ek moet die programme in die saal deurgaan voor môreaand.  Die kinders moet hulle stemme toets vir die voordrag.  Is jy klaar?

KEMPEN
Hoe laat is dit.  [Kyk na sy horlosie] Gits.  Nee, ons is nog besig met die landingstoneel.  Gun ons nog so ‘n paar minute.  Ek weet nie hoe ons ooit gaan open nie.  Hoe gaan dit met die poësie?

SWANEPOEL Goed.  Ek het ten minste vroegtydig begin.

KEMPEN
[sug]  Van die Graad 10’s moet ook help met die voorportaal.  Nog net ‘n paar minute.  SANDRA?

SANDRA
Ja, Meneer?

KEMPEN
Watter toneel het gister so vrot verloop?  Ons sou dit vandag oordoen.

SANDRA
Die SARIE-toneel.  Ek sal hulle laat regstaan.

[SWANEPOEL bars weer terug halfpad uit gehoor  op verhoog]

SWANEPOEL O, terloops, Kempie.......SANDRA?

SANDRA
[op pad]  Ja, Mevrou?

SWANEPOEL Ek het jou gesê om daardie kougom uit jou mond te haal.  Is jy doof?  

[SANDRA gluur haar aan, maar op ‘n teken  van KEMPEN haal sy die kougom uit haar

mond en gaan aan met haar werk  SWANEPOEL praat verder met KEMPEN]

....Dankie.  Sorg dat jy môreoggend betyds by die hoof se spesiale vergadering is.  Ek is

veronderstel om jou namens die skool te bedank vir die “geweldige waarde” van jou werk in

die drama.  Hoop ek is nie verkeerd nie.[Af]

----------------------------------------------------------------------------------------------  (bl 20)


[Die matrieks kom op die verhoog; (JOHAN, BERNA, ELIZABETH, MOFKOP, GROBBELAAR EN AVIE)  sit op die rand daarvan, praat met mekaar  in groepies]

KEMPEN
SANDRA?

SANDRA
Oeps! [Oorvriendelik] Ja, Meneer?

KEMPEN
Maak almal bymekaar. 

KEMPEN
[Almal maak gereed.  Matrieks lê rond] Is julle reg?  [Van die matrieks gee applous en fluit as SOPHIA op die verhoog verskyn in haar skrapse Lady Anne Barnard-kostuum] Wat is dit, SOPHIA? Sal die gehoor asseblief ‘n oomblik stilbly?

GROBBELAAR  Sexy!

AVIE
Dis,ou Miss World!  Strip af, strip af!

SOPHIA
Meneer, KEMPEN,dit lyk my daar’s te min materiaal. [Matriekseuns skree hulle aanmoediging.  SOPHIA geniet dit.]

GROBBELAAR Jis, ou Elizabeth Hurley!

KEMPEN
Wat is dit, SOPHIA?

SOPHIA
[uit-asem] Dit lyk my daar’s te min materiaal.  Kyk maar hier agter, 

Meneer...... [Sy draai om – ‘n oorverdowende gejuig.]


[SANDRA op en praat met SOPHIA. Laasgenoemde storm weer af na agter]

KEMPEN
Wat doen SOPHIA nou al in haar kostuum, SANDRA? Sy’s twee tonele te vroeg.

SANDRA
Ek’t haar nou gesê, Meneer.

MATRIEKSEUNS  Ag, shame.....

SANDRA
Ons het hulp nodig met die Drommedaris, Meneer.

AVIE
Never!

KEMPEN
Toe, ‘n paar van die sterk seuns, toe asseblief?

SWANEPOEL  AVIE VAN ZYL, GROBBELAAR? Spring aan die werk! Liewe Aarde, om te dink julle’s volgende jaar op universiteit en dat julle my as belastingbetaler se geld so gaan mors!  Ek sidder! 

.

AVIE
Ag, kom jong [Op verhoog] Toe, waar’s die danige Drommedaris?  Nee, o... meneer KEMPEN?

KEMPEN
Ja, AVIE?

AVIE
Wat gaan hier aan? Daar’s dan net die voorste deel en die ding gaan nie float nie! 

[Gelag en gehelp met die Drommedaris ] 

SANDRA
Ons is gereed, meneer KEMPEN!  


[Die verhoog is reg.  Almal wag agter die gordyn om te verskyn.]

KEMPEN
Is julle reg?

MATRIEKS
[luid] Ja!

KEMPEN
Ek bedoel die egpaar VAN RIEBEECK?

MARIA
Ja, Meneer.

KEMPEN
Goed staan reg.  En gee alles wat julle het. Ons het ‘n gehoor! [Applous.] Dankie.  Vyf...vier....drie...twee...een...Begin. [Pouse] 

-------------------------------------------------------------------------------------------------BL24

[VAN RIEBEECK op, gevolg deur HERRIE, INGRID, die HOTTENTOTTE en die HOLLANDERS.]

HERRIE
Ja, maar master JAN moet nou wiet.  Hierdie ou Kaap is vol winde, nes ‘n baby.  En as master JAN nou my manne gebruik as tuinjongens en veewagters, dan sal alles allright wies, nè manne?

HOTTENTOTTE: Ja

HERRIE
En hierdie stomme girlie kan vir die ounooi help in die huis.

MARIA
Ounooi!  Wie’s jou ounooi?

INGRID
Ja, en wie’s sodanig stom?  [Lag hard en brutaal]

HERRIE
Skuus, Missus.  Ou SARIE hier is OK.  [Aan SARIE] Maar try (bl25) hou toe djou bek, anders kry djy die sêk!  [Vir MARIA]  Toe maar Missus, daar’s baie waar sy vandaan kom.

MARIA
O? En waar is dit?

INGRID
Die Township!.

MARIA
Nou goed, begin sommer dadelik.  En SARIE?

INGRID
Ja?

MARIA
You can call me Madam.

HOLLANDER: Klongen, bring vir Mijnheer en sijn vrou iets om op te stanen, sodat hule kan sien wat aangaan.

HERRIE
Heeren?  Graacht!  [Die HOTTENTOTTE bring twee standbeeldvoetstukke waarop JAN en MARIA staan soos in die Heerengracht] Dis vir Master en Mêddam VAN RIEBEECK om op te staan [Na HOTTENTOTTE]  OK, manne kom ons decide.  Ons het nou werk, wanneer vra ons af!

INGRID
Wanneer vra ons af?  Dis easy!

HOTTENTOTTE Easy! Waar!

INGRID
True! [Sing] Januwarie, Februwarie, March, April, May....[HERRIE, INGRID en HOTTENTOTTE doen nou die song en dance.  Teen einde van lied kom mevrou SWANEPOEL op verhoog en almal dans om haar]

SWANEPOEL Meneer KEMPEN?  Ag nee,kind, moet nou nie verspot wees nie!  Meneer KEMPEN?  Jammer om hierdie repetisie so te onderbreek, maar ons moet ook ‘n kans kry met ons poësieprogrammetjie....Meneer  KEMPEN?

KEMPEN
Hier, mevrou SWANEPOEL. [Op verhoog.]

INGRID
Ag, Meneer, kan ons nie so ‘n rolletjie inskryf vir mevrou SWANEPOEL nie?

SWANEPOEL Ag nee, asseblief, ek kan mos nie dans nie.  {Lag]

KEMPEN
Nee wat, ons sit maar ‘n spanspek in jou een hand en ‘n stukkie biltong in die ander, en dan kan jy koningin Victoria speel.  [Beleefde gelag.] Nou goed, SANDRA ek wil terugkom na dié toneel, maar later.  Graad 10’s, ruim op en staan gereed.  Terwyl die Matrieks hulle deel van môreaand voorberei, stel ek voor dat ons almal met NICO portaal toe gaan en hand bysit.[Graad 10’s, verlaat ouditorium na voorportaal]  PIETER? Gaan dadelik aan met die dekor.  Jy weet mos verfwerk is nie eintlik jou beste prestasie nie.

PIETER
ADRIAAN het gesê hy sal my help.

KEMPEN
ADRIAAN?

MOFKOP
Ek kom, Meneer.

KEMPEN
O, MOFKOP, ja seker.  Dankie

SWANEPOEL Ná (bl26) my klas!


[Elkeen doen iets.  KEMPEN en SWANEPOEL hou toesig; staan saam]

KEMPEN
En?

SWANEPOEL En wat?

KEMPEN
En wat dink jy van my stuk?

SWANEPOEL Wat dink jý van jou stuk?

KEMPEN
Ek....ek... dis moeilik om te sê.

SWANEPOEL  Presies.  BERNA? Bring my handsak hier asseblief? [Aktiwiteit om hulle, ‘n oomblik lank.] Wel, KEMPEN, ek weet nie.  Hoekom jy politiek in die stuk moes sleep, weet ek nie.

KEMPEN
[oorbluf]  Politiek, Waarvan praat jy?

SWANEPOEL Die kleurkwessie.  Die politiek.  Genugtig, KEMPEN, dis ‘n skool hierdie.  Die kinders mag nie beïnvloed word nie.  Buitendien, wat het politiek met hulle te doen!

KEMPEN
Mevrou SWANEPOEL, oor ‘n paar jaar stem myGraad 10’s, sommige van jou matrieks oor ‘n paar maande.  Ek sou sê die politiek het baie met hulle te doen.

SWANEPOEL Ja-nee, dis nou weer tipies uit die handboek van vandag se soustreinryers.  Dis skemerparty small talk.  Ek sê net jy maak ‘n onnodige politieke standpunt, deur INGRID as die bruin SARIE te gebruik. Die hele skool weet sy en jou JAN VAN RIEBEECK gaan saam uit.  [KEMPEN kan amper sy ore nie glo nie.  Hy moet lag vir haar logika. SWANEPOEL se oë gly nog oor die leerlinge, sy babbel voort.] Wat is daardie kind se naam?  Alla wêreld, netnou sluk sy ‘n speld in [Sy praat van LULU]

KEMPEN
Hè LULU! [Roep] LULU? Sorg dat almal hulle kostuums ophang en moenie antwoord nie, mevrou SWANEPOEL is bang jy sluk spelde. [LULU gorrel van die lag en loop.]


[BERNA op.  Sy staan met SWANEPOEL se handsak]

BERNA
Mevrou se handsak.

SWANEPOEL  Waarvoor?

BERNA
Mevrou het daarvoor gevra.  [SWANEPOEL neem dit.] 

[Graad 10’s kom op verhoog saam.]

KEMPEN
Ek dink AVIE en GROBBELAAR kan gerus saam met my voorportaal toe kom.  Daar’s lekker harde werk vir manne met energie en ... [‘n Skoot word uit die voorportaal se rigting gehoor]  ...wat was dit? [Roep] NICO? PIETER, gaan kyk wat gaan aan.  NICO!

GROBBELAAR Motorbike ....backfire (bl35)

NICO
[Kom op, halfpad uit ouditorium] Ja, meneer?

KEMPEN
Wat op aarde vang julle daar voor aan?

NICO

Dit het van die binneplein gekom, Meneer.

SWANEPOEL  Maar wie op aarde ry tog sy motorfiets op die terrein?

NICO

Dis nie ‘n fiets nie, Mevrou, dit was ‘n geweerskoot!

GROBBELAAR  [skerts]  O jinne, die Arabiere is óp ons!

Nog ‘n paar harde skote is hoorbaar.  Geskree uit die voorportaal.  HERRIE hardloop paniekerig in]

HERRIE
Meneer, hulle skiet op ons!

KEMPEN
Wat!

HERRIE
Hulle’s orals, Meneer, Daar’s ‘n ruit stukkend......

[Reaksie onder matrieks.  Skielik bars die res van die Graad 10’s die saal binne en hardloop na die verhoog.  Konsternasie.]

SWANEPOEL  Meneer KEMPEN,ek dink .....kinders!

KEMPEN
Af met die ligte.  Iemand, die ligte!  [Skielike donkerte.  Almal kom tot bedaring.] Almal bly stil, dis al wat ons nou kan doen.  Doodstil [Stilte]

HERRIE
[met ‘n benoude stemmetjie]  Ek wil toilet toe gaan.


[Die spanning laat sommige giggel.]

KEMPEN
Hou jou in, VAN DER MERWE!

STEM
Sjjj!


[Stilte.  Voetstappe word uit die voorportaal gehoor.  Die deur gaan oop.  Twee figure word deur ‘n buitelig afgesilhoeëtteer.  Hulle kom in en die deur gaan toe.  Donkerte.  Hulle kom nader aan die verhoog.  Een haal swaar asem.]

ELIZABETH
[skree] Nee, nee, nee, ek moet hier uit....


[In die paniek word die ligte aangeskakel.  Ons sien
PIETER met die gewonde hoofseun, JOHANN.]

PIETER  JOHANN is geskiet.  Help my asseblief......


[Hy word versigtig tot op die verhoog gedra,  Mevrou SWANEPOEL na hulle]

]

SWANEPOEL  Geskiet?  Deur wie?

PIETER  Ek weet nie.  Lyk my ons is omsingel.....

SWANEPOEL  Hulle mag my nie skiet nie.  Ek is dan verlig......

[PIETER na verhoog.  BERNA by hulle, gaan sit en hou JOHANN se kop op haar skoot.  Hy lyk dood.  Spanning.  BERNA toets sy pols.  Dan kyk sy op na KEMPEN en skud haar kop.  ELIZABETH kyk af na JOHANN en begin gil]

ELIZABETH
Hy’s dood! [Sy gil en die ligte gaan uit.  In die donker hoor ons hoe die ander haar probeer paai.  Almal af.  


---------

In die donker begin iemand alleen op die verhoog se klavier speel.  Die speler moet aanhou, maar senuweeagtig voorkom.  Ouditorium ligte effens helderder. KEMPEN en ‘n paar leerlinge kruip agter gordyne uit tot in die gehoor.  Klavierspeler word aangemoedig.  HERRIE met nuutgegrimeerde gesig kyk oor die klavier en die speler gil van skok.

KEMPEN
VAN DER MERWE! Dammit!  Gaan aan asof niks gebeur het nie! Dadelik!

HERRIE
Ja.

[Hulle herhaal weer die toneel met SARIE van die Eerste Bedryf.  Die spanning verander

alles,  Almal is bang maar gaan voort.  Terwyl die toneelspel voortgaan, word dinge rondom

hulle gedoen.  JOHANN word opgehelp en sit in’n stoel, ensovoorts.]

KEMPEN
[Op]  Waar is GROBBELAAR en AVIE?

JOHANN
Ek kan help.

BERNA
 JOHANN, sit stil, jy’s nou-nou weer aan die bloei.

JOHANN
Asseblief....

SANDRA  
Van die meisies, help vir LULU en ANNAMARIE in die kleedkamer.... soek dinge ingeval ons moet oorslaap vanaand.

SWANEPOEL  Oorslaap?  Julle’s seker mal, wat sal die mense sê!

NICO
[op]  Meneer KEMPEN, GROBBELAAR EN AVIE is weg, ek kry hulle nêrens nie.

SWANEPOEL Daar begin dit. Mense is aan die wegdros.  Ek sien dit al kom,  Oor ‘n paar uur sit ek hier stokalleen en verdryf hulle met my naels (bl 39) en.... waar’s my handsak?  [Gelag.  Sy kry dit.]

KEMPEN
Die belanrike ding is om voor te gee dat alles normaal is,  ons moet nie aandag trek nie.

ELIZABETH Ek wonder hoeveel daar buite wag ...

BERNA
Moenie daaraan dink nie, ELIZABETH.  Hulp sal kom.  Ons is mos nie ver van die polisiekantoor nie.

ELIZABETH Hoeveel skote was daar?

HERRIE
Masjiengewere.

SANDRA
Ag rubbish, VAN DER MERWE. Hoe weet jy?

HERRIE
Gehoor.

SANDRA
Onmoontlik, jy’t so damn hard geskree.

HERRIE
Wie’t geskree?  Ek’t julle almal gewaarsku, dis al.

SANDRA
Ag boel, man.

HERRIE
Die voorportaal lê só diep toe onder die koeëls.  Gaan kyk self!

KEMPEN
Hou jou in, VAN DER MERWE!

JAN
Wat gebeur nou, meneer KEMPEN?

SOPHIA
Gaan ons my toneel doen?

KEMPEN
Hoe nou?

SOPHIA
Ek het nog nie ‘n beurt gehad nie, Meneer

KEMPEN
Goed.  Inwyding van die Kasteel-toneel.  Staan reg.  Die ander .... wie’s ....gou mense, ons is al te lank stil.  Wie’s oor?  PIETER

KEMPEN
Mmmm.  Waar is hulle?  Toe maar, ons sal later afreken.  Ek stel voor ons pak soveel stoele teen die deure as wat ons kan.  Twee groepe, asseblief.

BERNA
En niemand moet deur die vensters kyk nie.  Hou julle koppe laag, enige vinnige beweging kan koeëls lok.

KEMPEN
Ek is nie hier om julle in te tel nie.  VAN DER MERWE, speel jy maar regisseur.

NICO 
[op] Meneer, daar’s iemand in die voorportaal.  Daar!


[Almal luister en hoor geluide]

KEMPEN
Action stations.  Meisies, na die kleedkamer.

BERNA
Kleedkamer se voet.  Hierso, SANDRA, ELIZABETH, gebruik dit.  [Gee hulle ‘wapens’] Nou gaan hulle bars!


[Almal gaan kalm te werk.  Net SWANPOEL sit in die middel van die verhoog verstyf van spanning. KEMPEN lei die groep in die gehoor]

KEMPEN
[fluister dringend] Ligte! Die ligte!


[Ligte af.  Donkerte]

SWANEPOEL  Ag nee, ek dink dis nou genoeg cowboys en crooks..

STEM
Sjjj!


[Deure gaan stadig oop en twee figure kom in.  Deure toe.  Dan: ‘n luidrugtige aanval;  konsternasie en bekende stemme.]

GROBBELAAR  Eina, eina, dis ek, GROBELAAR!  Eina!

AVIE
Haai, ons is die boere!

KEMPEN
Ligte!


[Ligte aan.  GROBBELAAR en AVIE onder ‘n hoop verdedigers,] 

GROBBELAAR Jislaaik, meneer KEMPEN, julle’s tough!

KEMPEN
Waar de duiwel was julle?


[Almal op verhoog en praat tegelyk.] Een op ‘n slag!

GROBBELAAR Ons het agter deur die toilet se venster gekruip.

AWIE
Seunstoilet!

GROBBELAAR  Ons wou sien wat aangaan.

AWIE
Daar’s flitsende blou polisieligte in die straat.

GROBBELAAR  En ‘n ambulans.

SWANEPOEL  Ambulans? 

SANDRA
Dan is ander seker ook beseer!

AWIE
‘n Hengese klomp mense.  

GROBBELAAR  Daar’t niemand op ons geskiet nie.  Ons het om die saal gekruip tot by die voorportaal.  Die glasdeure was oop.  Een is flenters.....

AWIE
Ons moes oor die glasskerwe op ons mae kruip.  Check my sny. [Hy wys sy sny, maar niemand kyk nie.]


GROBBELAAR  Ons kruip toe deur toe tot hier.  Toe pak julle mense ons....[verwys na die Ags ](BL43)  En hallo, waar’s die koek en tee.

KEMPEN
Wat het julle gesien?

AVIE
Die polisie en ambulans....

KEMPEN
Nee, behalwe dit. Enige persone met wapens?

AVIE
Wapens? Nee, hè, GROB?

GROBBELAAR  [Opgewonde] Maar, meneer, dit lyk my almal kyk hiernatoe!

Swanepoel
  Hiernatoe?

GROBBELAAR  Hier na ons, in die saal.

GROBBELAAR  Almal kyk hiernatoe.  Lyk my dis hier waar die action is.

KEMPEN
Maar julle’t niks gesien nie?

AVIE
Nee, Meneer.  Hulle kruip seker weg.

SWANEPOEL  Wie is hulle?  Dis wat ek haat van so ‘n ondervinding.  “Hulle” – altyd net “hulle”.  Dit kan enigiets wees  -kapers, moordenaars, seksmaniakke en dies meer!

PIETER
Daar was mos sulke skietvoorvalle in Amerika.  Op die kollegekampusse.  Onthou Meneer?

BERNA
Ja, Een persoon met ’n geweer kan en het al oor ‘n dosyn mense platgesiet,.  Daarom is dit van die grootste belang dat ons hier bly.  In die saal.  Ons is ten minste veilig hier.

[SWANEPOEL en KEMPEN kyk na mekaar]


SWANEPOEL  Kan die kinders nie hulle gesigte was nie?:  Liewe aarde, hulle laat my so ongemaklik voel!

HERRIE
Voort met die rehearsal, Meneer?

[KEMPEN kyk na MOFKOP wat strak boontoe staar.]

KEMPEN
Ja,MOFKOP.... Wat is dit MOFKOP?

MOFKOP
Ek weet nie ..... ek dog ek hoor iets.....


[Hulle kyk op]

KEMPEN
Wat is daarbo?

MOFKOP
Die dak, ag dis niks.....

KEMPEN
GROBBELAAR, AVIE, manne, al die stoele en snare,  Kom ons gaan kyk hoe ons die deure sal toepak.  [Af deur die gehoor.]

HERRIE
OK, manne, almal reg.  Inwyding van die Kasteel.

SOPHIA
Is dit nou ek?

JAN
Ja.

SOPHIA
Ek is nog nie reg nie.

MARIA
Wag, wag, wag, die Drommedaris is in die verkeerde plek.

JAN
Is nie.

MARIA
Dit is die verkeerde plek!  Dis jóú Kasteel.  Waarom staan daar ‘n skip in die Kasteel?

JAN
Omdat ek so sê.

SANDRA
Ag shut up, julle twee.  PIETER?

PIETER
Drommedaris af.  Iemand help asseblief met die hoek van die Kasteel:  Katzenellenbogen.

KEMPEN
[Op] Goed, ons begin stoele pak.  Gaan voort asof niks gebeur nie.  En hard.  Ons moet gehoor word.

HERRIE
OK, manne. Vyf...vier...drie...twee...een...begin!


[In die toneel “Inwyding van die Kasteel” maak die vier HOTTENTOTTE en vier HOLLANDERS ook deel uit van die gaste en die orkes.  Hulle verskaf al die musiek.  Die toneel begin met die musiek en statige bewegings van die gaste soos hulle groet.  Gespanne bewustheid van dit wat in die saal aangaan.]

HERRIE
Meneer en mevrou VAN RIEBEECK!


[JAN en MARIA op.  Almal groet]

GROBBELAAR  [Op verhoog]  Ekskuus, miss SWANEPOEL, ons het die stoel nodig.

SWANEPOEL  Maar waar kan ek sit?

MARIA
Sit maar daar op die rots.

SWANEPOEL  Jy’s seker gek, kind, dit lyk glad te onveilig.

JAN
Daardie rots is nie in die toneel nie!

MARIA
Sy ook nie!

LULU
Die VAN RIEBEECKS is weer aanmekaar.

SWANEPOEL  Onse aarde, dié kind het al weer spelde in haar mond!  Weet jy nie hoe gevaarlik dit is nie?

JAN
My innige groete aan almal hier vanaand.  Namens myn vroutjie en mynself wil ek net sê:  Welkom!

STEM
Vrystaat!

HERRIE
[sing en dans] Welkommen Bienvenu, Welome Vreemden, Estranger, Stranger.  Geluk u se zienen, je suis enchante, happy to see you.  Bly hier, reste, stay.  Welkommen vriende, kom deel die inwyding van JAN VAN RIEBEECK se kasteel.  [Gesing op wysie van “Cabaret”.  Iemand maak ‘n trompetgeluid en SOPHIA kom in.]

STEM
Lady Anne Jane Elizabeth  HurleyBarnard!

JAN
Lady Anne Jane Elizabeth Hurley Barnard, nooi van my hart, you belong in the next century.

MARIA
JAN, kom hier!

SOPHIA
O, Darling have a heart!

JAN
Dankie, die een wat ek het is seer!

SOPHIA
Actually.  I ran out of my bath to get here on time.

MARIA
[suur] Ja-nee.  Is daar ‘n sensor in die huis?

SOPHIA
And a very funny thing happened to me on the way to the Castle!

ALMAL
Wat?


[SOPHIA stop.  Kyk na agter waar gelag word.  Sit.]

SOPHIA
Gaan ons ooit lewendig hier uitkom!  O help ons..... [Sy begin huil.  Ander staan ongemaklik rond.]

MARIA
Toe nou, SOPHIA, dit is OK......

STEM 
Sal ek meneer KEMPEN roep?

JAN
Nee, ons gaan voort.

MARIA
Kwit, dis maar weer so tipies van jou.  Kan jy nie sien sy’s ontsteld nie?

JAN
Ja, maar dit gaan ons nie help nie.

MARIA
Grootbek-hero!


[JOHANN staan op.  Kom met moeite vorentoe.]

JOHANN
Dis nou genoeg, albei van julle,  Gee my die teks, ek sal vir SOPHIA.....

SOPHIA
[snik]  Lady Anne Jane Elizabeth Hurley Barnard.

JOHANN
Ek sal in jou plek lees.  Kan iemand haar na die kleedkamer toe help?

SWANEPOEL  Ek sal. Kom, SOPHIA, dit lyk my driekwart van jou kostuum het êrens afgeval.  Waar is die kind met die mond vol spelde... [Af.]

HERRIE
OK, JOHANN, jy’s Lady Anne Barnard!
Daar, bo van die bladsy af.

JOHANN
Mmmm.  “A funny thing happened to me on the way to the Castle.”

HERRIE
Wraggies, you can say that again!


[Hulle begin half histeries giggel.]

ANNAMARIE Ag nee, kom nou ouens.

JAN
[hyg] Ja, ja.... lady Anne Jane Elizabeth Hurley Barnard?

JOHANN
Yes, dear?


[Almal val histeries rond.  Swanepoel vinnig op.]

Swanepoel  
JOHANN, wat op aarde maak jy daar!

JOHANN
Ek lees SOPHIA se rol.

SWANEPOEL Moenie verspot wees nie.... Jy is beseer!  Jy hoort in ‘n hospitaal, nie op ‘n verhoog nie waar’s meneer KEMPEN?

ANNAMARIE  Hy’t gaan stoele pak.

  [Almal bedaar,BERNA help JOHANN om te sit.  Hulle praat saggies met mekaar.]

HERRIE
Sorry. Ons wou net help.

[PIETER en ANNAMARIE ontmoet]

PIETER
Ons het al die stoele voor die deure gepak. Hulle kan ten minste nie inkom nie.  Hel, ek is honger.

ANNAMARIE  Ek is bang.  Ek wonder of Jonathan ook daar buite saam met die ander ouens staan en wag. Snaaks nè, hy’s amper so oud soos jou pa, my Jonathan.

PIETER
Voor vanmiddag was die belangrikste ding in my lewe daardie stuk wat ek geskryf het.  Ek het tot vir ou Kempie gehaat daaroor.  En nou is dit skielik so onbelangrik.

ANNAMARIE  My pa het altyd gesê:  die werklikheid druk spelde in ons droomballonne. 

[ Skote klap weer buite.]  Hier kom dit weer!. [Almal spook om skuiling te soek.  Net MOFKOP.  Hy staan en kyk op.  JOHANN  sit ook nog in sy stoel.  Stilte.]

MOFKOP
Meneer KEMPEN?  [MOFKOP kyk op na dak]

MOFKOP
[Klank vanaf óf die dak, óf die kloktoring] (bl50) maar hulle’s daar!


[KEMPEN by hulle..]

KEMPEN
Natuurlik!  Hoekom het ek nie eerder daaraan gedink nie!.  Die toring!

MOFKOP
Daarom kyk almal na die saal.


[AVIE en GROBBELAAR kom by.]

GROBBELAAR  Ek dink ons het hulle, Meneer.  [Geheimsinnige tekens na bo.]

KEMPEN
Ons weet, GROBBELAAR.

GROBBELAAR  Ek en ou AVIE wil verlof hê om op te gaan en hulle uit te haal.

KEMPEN
Ons praat nie van bye nie, manne, ons praat vn ‘n persoon of persone met gewere!

GROBBELAAR  Ons kan stukke hout vat, stukke stoele, ons sal hulle dik tik!

AVIE
Ek klap sommer met die vuis, Meneer, Jackie Chang-style.

JOHANN
Wag ‘n bietjie!  Die trappies op na die kloktoring.  Hulle sal ons sien voordat ons halfpad bo is.  Dis malligheid!

GROBBELAAR  Wat daarvan as ons almal gelyk opstorm?

AVIE
Soos in Brave Heart.

HERRIE
Dis nie Hollywood nie. AVIE, jou dom dinges!

[AVIE en HERRIE stoei.  Ander spartel om hulle uitmekaar te kry.  GROBBELAAR hou

AVIE vas.]

GROBBELAAR  Hy’s reg, AVIE.  Hou nou op en luister na my [AVIE stil en luister] Hou nou jou bek.  Brave Heart was rubbish anyway.

KEMPEN
Bedaar, bedaar, gaan was jou gesig, VAN DER MERWE.  Kom, waar’s die planne, waar’s die planne.


[Almal praat tegelyk]   Hokaai, hokaai, een op ‘n slag.  PIETER?

---------

JOHANN
Miskien word hulle onrustig en kom af in die donker.

AVIE
‘n Tonnel!

KEMPEN
Wat?

SWANEPOEL[Op] Soos in The Great Escape?  G’n wonder jou Engels is in so ‘n haglike toestand nie.

SPELER
Kan ons hulle nie uit brand nie?

SANDRA
Ag toe, asseblief, nou’s julle almal plein deur die movies getik.  Uitbrand, opstorm, uitgrawe...

HERRIE
Die leer!

AVIE
Lord of the Rings!

HERRIE
Die leer, die leer.  [Wys na leer teen muur na bo.]  Dit gaan op tot in die toring.  Dit was daar om die kloktoue af te haal, onthou julle nie?  Ons kan die leer gebruik.  [Opgewonde reaksie.  HERRIE begin klim.]

KEMPEN
En waar gaan jy heen?

HERRIE
Op

KEMPEN
Hou jou in, VAN DER MERWE.


[HERRIE klim af.  MOFKOP kyk op.]

GROBBELAAR  Jislaaik, maar dis ‘n helse klein openinkie daarbo.

HERRIE
Menneer, ek is die maerste ou.  Ek sal kan deurklim.  BERNA, gee my daardie stok.

SANDRA
Wat van ‘n meisie, Meneer.


[Intussen klim MOFKOP op]

KEMPEN
Adriaan?

MOFKOP
Ja, Meneer?

KEMPEN
Wat maak jy op die leer?

MOFKOP
Gene Hackman in die Poseidon Adventure.

ELIZABETH 
MOFKOP, jy’s mal!

AVIE
Hulle boot was onderstebo.

BERNA
Stil, julle!


[Almal kyk gespanne toe terwyl hy klim.]

ELIZABETH
Dankie Vader hy’t nie hoogtevrees nie.

PIETER
MOFKOP?  Hy word dronk as hy bo in ‘n bus moet sit.....


[JAN en MARIA op. Hulle dra ‘n laken.]

MARIA
Hier’s ‘n laken, ingeval hy gly.  Hier, vat die punte.

BERNA
Oppas!


[Die stok val van bo af.  Reaksie van almal asof MOFKOP gly.]

MARIA
Hy gaan nooit daar deur pas nie.

JAN
Ek moes gegaan het.

MARIA
Ag rubbish, jy’s dan my man.

BERNA
  [vir KEMPEN]  Hy waag baie, Meneer


SWANEPOEL  Hy’s deur.....dankie, dankie, hy’s deur.

KEMPEN
Sjj... Bly almal stil.


[Skielik ‘n skoot.]

BERNA
Adriaan!  [Sy hardloop na die leer. GROBBELAAR stop haar en hou haar vas.  Sy huil.  Almal stil van skok.]

AVIE
Jislaaik, en ek was altyd so rof met hom.

GROBBELAAR  Dis wat ek noem guts.

SWANEPOEL  [staan] (bl53)  Dit is nou genoeg!  Genoeg KEMPEN, gee my iets swaar en hanteerbaar.  Ja, GROBBELAAR, dit lyk ideaal.  Wat is dit?

GROBBELAAR  Mevrou se handsak.

SWANEPOEL  Waar’s my bril....[Vat die sak en draai na die leer.  Reageer toe sy MOFKOP sien.  Die gehoor kan hom nie sien nie.  Hou die spanning totdat hy die verhoog bereik.]

MOFKOP
Dis allright, julle, ek is OK.


[Almal drom saam om hom.  Dan wys iemand anders na die leer.  Hulle kyk hoe klim KOSIE af.  Hy dra ‘n  Spiderman mondering]
SWANEPOEL  Ek dog jy’s doodgeskiet.

.

MOFKOP
Nee.

SWANEPOEL  Nee, wie?

MOFKOP
Nee, mevrou SWANEPOEL.

SWANEPOEL  En dit?  [Wys na KOSIE]

MOFKOP
Dis KOSIE.  Die opsigter se seuntjie.  En dit.......[Gee vir KEMPEN rewolwer]..... is sy pa se rewolwer.  Hy kan dit self laai.

KEMPEN
[verstom]  Sy pa......[Woedend]  Jou klein.....

BERNA
Meneer, nee......[Druk hom opsy.  Kniel langs KOSIE]  Haai KOSIE,  Wie is jy nou eintlik?

KOSIE
Ek is Action Man.  Soos op die TV

SWANEPOEL  Die TV.....

BERNA
En die rewolwer, KOSIE?

KOSIE
Dis my geweer.

BERNA
  Ja, maar waar kry jy dit?

KOSIE
Pappa.  Dit was in die laai in die slaapkamer.  Ek met my koeëls  daar bo gelos.

ELIZABETH
[slaak ‘n lang sug van verligting]  Skielik het ek ‘n onderwerp waaroor ek vir die jaarblad wil skryf.

MOFKOP
Kom, KOSIE, jy’t nou seker genoeg gespeel, nè?  Ek dink ons vat jou huis toe.  Pappa en Mamma is seker al bekommerd.

KOSIE
Nee, Mamma is fliek toe en Pappa is op die rugbyveld.

Mofkop
  Maar hulle’s seker nou by die huis.  Sê totsiens vir almal.

KOSIE
Bye.  [Hy waai, maar niemand waai terug nie.  Dan neem MOFKOP KOSIE uit deur die saal.  Terwyl hulle gaan, hou HIERRIE sy wysvinger uit soos ‘n geweer.]

HERRIE
[sag] Bang! Bang!  [Blaas “rook” van sy “geweer”. Oomblik van stilte.]

KEMPEN
[Energiek] Goed, dis laat.  Graad 10’s aan dié kant, tiens aan daardie kant.  [Almal staan reg.] Dankie almal....dankie. [Pouse] En.... Graad 10’s ruim op (bl55)asseblief.  Matrieks kan gaan.  Mevrou SWANEPOEL, sê vir die mense alles is in orde.  GROBBELAAR en AVIE, help JOHANN na buite en neem hom dokter toe.  


[Matrieks gaan af.] 

KEMPEN
PIETER?

PIETER
Meneer?

KEMPEN
Daar is sekere dele in my stuk wat nie lekker loop nie.  Miskien het jy ‘n paar voorstelle?

PIETER
Meneer?

KEMPEN
Ons kyk ‘n bietjie in die plakboek van jou brein, of hoe?

[Hulle beweeg af.  Die Graad 10’s is gereed met die volgende toneel. Ligte oomblik af.....dan weer

aan.  Dit is die einde van die volgende aand se opvoering.  JAN en MARIA VAN RIEBEECK

staan op hulle standbeeldvoetstukke onder ‘n groot laken wat hulle albei bedek.  Die res van

die ags staan rond, elkeen dra iets “toekomstig” (bl56) as deel van hul kostuum.  Daar is ‘n

plakkaat:  JAN VAN RIEBEECK 1652 – 2052]

HERRIE
[met ‘n moderne hoed op, maak ‘n toespraak].....en dit is ‘n pilsier en ‘n eer om, vandag 400 jaar na sy aankoms in die Kaap van Storms vandag hulde te bring aan die man en vrou wat in 1652 die grondslag gelê het vir ‘n volk, ‘n taal, ‘n kultuur, ‘n land, ‘n erfenis......[Trek die laken af.  JAN EN MARIA soos standbeelde, maar met hul arms om mekaar.  Almal juig terwyl gordyn sak.  Gordyn lig weer en almal buig.  Dan kom KEMPEN op in sy aandpak.  Applous.  Hy beduie vir stilte.]

KEMPEN
Dankie, dankie, sy Edele die Minister, Mnr Kader Asmal, Meneer....ons hoof, doktor,...voorsitter van ons skoolkomitee, dominee, dames en here, kinders.....dankie vir u teenwoordigheid hier vanaand.  Ek dink ek praat ook namens mevrou SWANEPOEL.

SWANEPOEL  [uit gehoor] Hoor, hoor!

KEMPEN
Ek wil net dit vanaand aan u sê na gister se ondervinding en die manier waarop u kinders........nee, ons jongmense hulle gedra het, kan ek met trots sê dat my toneelstuk wel ‘n feit sal word.  Met hulle as môre se leiers en....[Wys na SOPIA in haar gewaad]...verleiers....[lag]...... sal ons beslis in 2052 Jan van Riebeeck se vierhonderdste eeufees vier!

HERRIE
[sing]  Happy birthday, Jan van Riebeeck!  [Bly stil en kyk verleë na die ander.]

ALMAL
Hou jou in, VAN DER MERWE!

EINDE

SKOTE!  -  Pieter-Dirk Uys

